Վիլիան Լիմա

**Վիլիան Լիմա** (, հունվարի 31, 2000, Մոժի դաս Կրուզիս, Սան Պաուլո, Բրազիլիա ), բրազիլացի ձյուդոիստ։

## Կարիերա
Ձյուդոն մուրք գործեց Լիմայի կյանք երբ նա դեռ վեց տարեկան էր, սակայն դա մեր Սան Պաուլոյի բնակչի առաջին ընտրությունը չէր։ Փոքր տարիքում նա ընտանքի հետ միասին ամեն շաբաթ այցելում էր ծով և ուներ շատ ամուր կապ ջրի հետ։ Ուստի, նա նախընտրում էր լողը։ Այնուամենայնիվ նրա տարիքը և հասակը բավարար չէին այդ սպորտաձևով զբաղվելու համար։ Նա սկսեց ձյուդոյով զբաղվել Նամիե ձյուդոյի ասոցիացիայում ՝ հետագայում պլանավորելով լքել սպորտը, սակայն սկսեց աչքի ընկնել այս մարզաձևում։ 2015 թվականին նա միացավ Սան Պաուլոյի «Փինյերոս» Սպորտային ակումբ թիմին։

Ձյուդոյի հիմնական հավաքականի կազմում նրա առաջին խոշոր արդյունքը գրանցվեց 2019 թվականի հուլիսին Իտալիայի Նեապոլի Ունիվերսիադայում ՝ երբ նա նվաճեց բրոնզե մեդալ։ Այս արդյունքի շնորհիվ ձյուդոիստը ավագ թիմի հետ մի քանի մրցույթներում բարձրացել է պատվանդան։

Լիման ոսկե մեդալ նվաճեց Մարոկկոյի Մարաքեշ քաղաքում կայացած ձյուդոյի պատանիների աշխարհի 2019 թվականի առաջնությունում։

2019 թվականին նա առաջին անգամ մեդալ է նվաճել «Մեծ սաղավարտ» մրցաշարում (մրցաշար, որն առավելագույն միավորներ է տալիս ձյուդոիստների վարկանիշում Օլիմպիական խաղերից, աշխարհի առաջնություններից հետո). 2019 թվականին Բրազիլիայում կայացած տվյալ մրցաշարում նա նվաճեց բրոնզե մեդալ։

2020 թվականին Հունգարիայում կայացած ձյուդոյի «Մեծ սաղավարտ» մրցաշարում Լիման կրկին նվաճեց բրոնզե մեդալ, որը նրա համար երկրորդն էր այս մրցաշարերում։

Լիման 2021 թվականի ձյուդոյի Համաամերիկյան առաջնության ոսկե մեդալակիր է մինչև 66 կգ քաշային կարգում։

2022 թվականի ապրիլին Լիման դուրս եկավ Անթալիայում կայացած ձյուդոյի «Մեծ սաղավարտ» 2022 թվականի մրցաշարի եզրափակիչ, բայց միայն ոսկե հաշվով զիջեց Մոլդովայի Դենիս Վիերային, ով ներկայումս համաշխարհային վարկանիշի առաջատարն է։ Այսպիսով, Լիման նվաճեց արծաթե մեդալը։

Պերուի Լիմա քաղաքում կայացած ձյուդոյի 2022 թվականի Համաամերիկյան-օվկիանյան առաջնությունում նա բրոնզե մեդալ է նվաճել կիսաթեթև քաշային կարգում (66 կգ)։ Նա նաև նվաճել է ոսկե մեդալ ՝ գտնվելով Բրազիլական խառը թիմում։

2022 թվականի ձյուդոյի աշխարհի առաջնությունում Լիման մրցույթը սկսեց կայծակնային իպպոնի հաղթանակով Ռոմեո Ռադու Իզվորյշեանի նկատմամբ, սակայն երկրորդ փուլում նրան դիմակայեց ճապոնացի Ջոշիրո Մարույաման ՝ աշխարհի կրկնակի չեմպիոն (2019-2021), ով կարողացավ հաղթել բրազիլացուն իպպոնի միջոցով ՝ վազա-արիից կրած պարտությունից հետո։

Անթալիայում կայացած ձյուդոյի 2023 թվականի «Մեծ սաղավարտ» մրցաշարում Լիման նվաճել է բրոնզե մեդալ։

2023 թվականի ձյուդոյի աշխարհի առաջնությունում Լիման իր դեբյուտը նշեց Ռամազան Կոջարովի նկատմամբ հաղթանակով, որը դուրս մնաց մրցույթից ՝ կշռման չներկայանալու պատճառով։ Հաջորդ փուլ անցնելուց հետո նա հաղթեց Նուրալի Էմոմալիին վազա֊արիի շնորհիվ ՝ մեկ րոպեից մի փոքր ուշացման պատճառով։ 16-րդ մրցաշրջանում նա հանդիպեց ֆրանսիացի Վալիդե Խանին և, ի վերջո, պարտություն կրեց չորս րոպե «ոսկե» խաղից հետո ՝ վազա֊արիով։ Արդյունքում ֆրանսիացին նվաճեց մրցաշարի բրոնզե մեդալը։

Կանադայի Կալգարի քաղաքում կայացած ձյուդոյի 2023 թվականի Համաամերիկյան-օվկիանյան առաջնությունում նա բրոնզե մեդալ է նվաճել կիսաթեթև քաշային կարգում (66 կգ)։

Սանտյագոյում կայացած 2023 թվականի Համաամերիկյան խաղերում Լիման սկսեց պարտությամբ առաջին մենամարտում, բայց վերականգնվեց և մրցույթն ավարտեց բրոնզե մեդալով ՝ այն նվիրելով Դոմ անունով իր նորածին որդուն։ Նա նաև նվաճել է արծաթե մեդալ խառը թիմային մրցումների արդյունքում։

Տաշքենդում կայացած ձյուդոյի «Մեծ սաղավարտ» 2024 թվականի մրցաշարում Լիման նվաճել է բրոնզե մեդալ։

Սույն թվականին Թբիլիսիում կայացած «Մեծ սաղավարտ» մրցաշարում Լիման կրկին նվաճեց բրոնզե մեդալ։

Ռիո դե Ժանեյրոյում կայացած ձյուդոյի 2024 թվականի Համաամերիկյան-օվկիանյան առաջնության կրկնակի չեմպիոն և նվաճեց ոսկե մեդալ։

2024 թվականի ձյուդոյի աշխարհի առաջնությունում Լիման երրորդ անգամ անընդմեջ հասավ 16-րդ փուլ, որտեղ զիջեց ճապոնացի Ռեմա Տանակային, ով, ի վերջո, դարձավ մրցաշարի չեմպիոն։

Փարիզի 2024 թվականի Օլիմպիական խաղերում Լիման հաղթեց չորս մենամարտերում ՝ քառորդ եզրափակչում հաղթելով աշխարհի առաջնության կրկնակի բրոնզե մեդալակիր մոնղոլ Յոնդոնպերենլեն Բաշյուին, իսկ կիսաեզրափակչում ՝ 2021 թվականի աշխարհի առաջնության արծաթե մեդալակիր ղազախ Գուսման Ղրղզբաևին և դուրս եկավ օլիմպիական եզրափակիչ, ինչը չէր հաջողվում բրազիլացի ձյուդոիստներին 2000 թվականի Սիդնեյի առաջնությունից ի վեր։ Եզրափակչում, բախվելով աշխարհի և Օլիմպիական խաղերի քառակի չեմպիոն ճապոնացի Հիֆումի Աբեի հետ, Լիման չկարողացավ դիմադրել և նվաճեց արծաթե մեդալ ՝ հավասարվելով Տիագո Կամիլոյի և Կառլոս Հոնորատոյի նվաճումներին։

## Ծանոթագրություններ

 
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Օլիմպիական մեդալակիրներ